gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8244, del 28-02-2018 (2018/1888)

Extracte de la Resolució de 14 de desembre de 2017, del rector, per la qual es convoca el Premi IVIO al millor treball final de grau o treball final de màster, curs 2017-2018.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1888


Data del document
:   21-12-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 14 de desembre de 2017, del rector, per la qual es convoca el Premi IVIO al millor treball final de grau o treball final de màster, curs 2017-2018. [2018/1888]  
BDNS (identif.): 387202  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar els estudiants que, a la fi del termini de sol·licituds, complisquen els requisits següents:  
- Alumnes que hagen presentat projectes i treballs fi de grau o màster durant el curs 2017-2018, llegits fins al 30 de Setembre de 2018, en els centres d'Ensenyança Universitària d'Espanya.  
- Que la temàtica dels treballs s'emmarque en l'àmbit de la tecnologia aplicada a l'odontologia i haja obtingut una qualificació igual o superior a Excel·lent.  
- Que complisquen els requisits exigits en les bases per a cada categoria de premis.  
  
Segon. Objecte  
L'objecte d'aquesta convocatòria és la concessió d'un premi a l'alumne amb el millor treball final de grau o de màster presentat en la convocatòria 2017/2018.  
  
Tercer. Bases reguladores  
Accesibles en http://www.upv.es/contenidos/CATIVIO/info/979041normalc.html.  
  
Quart. Quantia  
S'estableixen 500 euros. El premi estarà dotat amb una bossa de viatge amb una quantia econòmica de 500 euros, per a participar en un congrés, simposi o jornada del mateix camp, en el qual seran exposats els resultats del TFG/TFM.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 15 d'octubre de 2018, data final de presentació de sol·licituds.  
  
València, 21 de desembre de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8255, del 15-03-2018 (2018/1731)

Notificació de la sentència dictada en el procediment de modificació de mesures contenciós número 1296/2016.
------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1731


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures contenciós número 1296/2016. [2018/1731]  
De: Amparo Noemí Romero Pozo.  
Procuradora: María José Montesinos Pérez.  
Contra: Alfonso Elías Landazuri Gallegos, en rebel·lia.  
Ministeri Fiscal  
  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, faig saber que en el procés d'assumpte civil seguit en aquest jutjat amb el número 001296/2016, a instàncies d'Amparo Noemí Romero Pozo contra Alfonso Elías Landazuri Gallegos, dimanant de les actuacions de modificació de mesures supòsit contenciós 001296/2016, s'ha dictat una sentència que té la dispositiva següent:  
  
«Dispose  
Desestimar la demanda de modificació de mesures interposada per Amparo Noemí Romero Pozo contra Alfonso Elías Landazuri Gallegos, i en conseqüència, declarar la vigència de les mesures definitives aprovades en la Sentència de divorci de data 10 de juny de 2014, dictada pel Jutjat de Primera Instància número 8 de València en les actuacions número 562/2014.  
No és procedent fer un pronunciament especial en matèria de costes.  
  
Notifiqueu aquesta sentència a les parts, fent-los saber que s'hi pot interposar un recurs d'apel·lació en el termini de 20 dies davant d'aquest jutjat, perquè siga resolt per l'Audiència Provincial.  
  
Aquesta és la meua sentència, que pronuncie, mane i firme.»  
  
Publicació. La sentència anterior ha sigut llegida i publicada per la magistrada jutgessa que la firma. En done fe.  
I perquè valga de notificació de forma legal a Alfonso Elías Landazuri Gallegos en el Diari Oficial de la Generalitat Valenciana, expedisc aquest edicte.  
  
València, 30 de gener de 2018.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8268, del 06-04-2018 (2018/2706)

Notificació de la sentència dictada en el judici verbal número 213/2017.
------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2706


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el judici verbal número 213/2017. [2018/2706]  
Procediment: judici verbal número 213/2017.  
De: Nova Luxury Properties, SL.  
Procuradora: Luisa María Tarin Mompo.  
Contra: Amadeo Fernández Mata.  
  
María Luz de los Ángeles Anca Basoa, lletrada de l'Administració de justícia del Jutjat de Primera Instància i Instrucció número 2 de Moncada, fa saber, que en virtut d'allò que s'ha acordat en les actuacions de referència, i de conformitat amb el que disposen els articles 156.4 i 164 de la Llei d'enjudiciament civil, amb aquest edicte es notifica la sentència a Amadeo Fernández Mata, la dispositiva literal de la qual és:  
«Estime íntegrament la demanda interposada per la mercantil Nova Luxury Properties, SL, contra Amadeo Fernández Mata, i condemne el demandat a pagar a l'actora la quantitat de 3.630 euros, més els interessos legals des de la data de la firma del contracte d'arrendament.  
  
Impose al demandat el pagament a costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).»  
  
Moncada, 13 de març de 2018.- La lletrada de l'Administració de justícia: María Luz de los Ángeles Anca Basoa.
Diari Oficial de la Generalitat Valenciana


Sumari del DOGV 8437, del 04-12-2018 (2018/10097)

Notificació de la sentència dictada en el judici verbal número 599/2015.
------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10354


Organisme emissor
:   Jutjat de Primera Instància Número 1 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 599/2015. [2018/10475]  
En aquest procediment de judici verbal número 599/2015, seguit a instàncies de Comunitat de Propietaris les Torres de Bonalba contra Sarah Jane Green i Darren Peter Stamp, s'ha dictat la sentència que literalment diu així:  
  
«Dispositiva  
Estime la demanda rectora d'actuacions promoguda per Comunitat de Propietaris Torres de Bonalba, de Mutxamel, contra Darren Peter Stamp i Sarah Jane Green, en reclamació d'una quantitat; condemne els demandats assenyalats a satisfer solidàriament a la mencionada comunitat de propietaris la quantitat de cinc mil cent trenta-un euros amb quaranta cèntims (5.131,40 €), en concepte de quotes de despeses de la comunitat impagades, més els interessos de demora de l'import indicat de conformitat amb l'interés legal produït des de la interposició de la demanda esmentada, és a dir, des del 8 de maig de 2015.  
  
Finalment, s'imposen les costes d'aquest procediment als codemandats.  
Notifiqueu aquesta resolució a les parts i feu-los saber que no és ferma i es pot interposar un recurs d'apel·lació davant d'aquest jutjat en el termini de vint dies, a comptar des de la notificació d'aquesta resolució, i del qual coneixerà l'Audiència Provincial d'Alacant.  
  
Així, mitjançant aquesta sentència, ho dispose, mane i firme.»  
  
Publicació. L'anterior sentència ha sigut donada per la jutgessa que la subscriu, mentre celebrava audiència pública en el dia de hui. Done fe que consta en actuacions.  
I atés que els demandats, Sarah Jane Green i Darren Peter Stamp, es troben en parador desconegut, s'expedeix aquest edicte per tal que els servisca de notificació en forma.  
  
Sant Vicent del Raspeig, 3 de setembre de 2018.- La lletrada de l'Administració de justícia: Ana Cristina Soler Beltrán.
Diari Oficial de la Generalitat Valenciana


Sumari del DOGV 8411, del 26-10-2018 (2018/9893)

Informació pública del Projecte de decret del Consell pel qual es regula l'organització i el funcionament del Registre de policies locals de la Comunitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9893


Data del document
:   23-10-2018

Organisme emissor
:   Agència Valenciana de Seguretat i Resposta a les Emergències

Tipus de document
:   Anunci

Descriptors 

:   * cooperació administrativa

Informació pública del Projecte de decret del Consell pel qual es regula l'organització i el funcionament del Registre de policies locals de la Comunitat Valenciana. [2018/9893]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de Seguretat i Resposta a les Emergències inicia l'obertura d'un període d'audiència, com a part del procés d'elaboració de l'esborrany del Projecte de decret del Consell pel qual es regula l'organització i el funcionament del Registre de policies locals de la Comunitat Valenciana.  
  
L'esborrany del projecte de decret, podrà ser consultat en la web de la Presidència de la Generalitat, en l'apartat «Normativa en tramitació», http://www.presidencia.gva.es/normativa-en-tramitacion, i en el portal de Transparència de la Generalitat, http://www.gvaoberta.gva.es  
Les al·legacions, suggeriments o observacions podran ser remesos per a la seua consideració al Servei de Seguretat Pública de la Subdirecció General de Seguretat, carrer Democràcia, 77, torre 4, ciutat administrativa 9 d'Octubre, 46075 València, al Registre General de Presidència, situat en carrer En Bou, 9-11, 46807 València, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través de l'adreça electrònica wdjzyszxzljmmmdo@djd.bk.  
  
València, 23 d'octubre de 2018.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8387, del 20-09-2018 (2018/8536)

Notificació de la sentència dictada en el procediment de divorci contenciós número 208/2017.
--------------------------------------------------------------------------------------------

### Dades del document

Número de DOGV
:   8387

Data del DOGV
:   20-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8536


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 208/2017. [2018/8536]  
Judici família. Divorci contenciós número 208/2017  
Part demandant: Juan Carlos Torres Oñate.  
Part demandada: Charo Evelina Loor Rosales.  
Sobre divorcis no consensuats.  
  
En el judici a què es fa referència, s'ha dictat la resolució que literalment és com es diu:  
  
«Dispose  
Estimar íntegrament la demanda interposada per Juan Carlos Torres Oñate contra Charo Avelina Loor Rosales i en conseqüència declare la dissolució, per divorci, del matrimoni que van celebrar ambdós cònjuges en València el dia 19 de novembre de 2010, amb tots els efectes legals inherents al pronunciament indicat:  
No és procedent fer especial pronunciament en matèria de costes.  
Una vegada ferma la resolució, lliureu un ofici a l'encarregat del registre civil corresponent, al qual s'acompanyarà un testimoniatge d'aquesta, per a la seua anotació en la corresponent inscripció de matrimoni.  
Notifiqueu aquesta sentència a les parts i feu-los saber que en contra es pot interposar un recurs d'apel·lació en el termini de vint dies davant d'aquest jutjat perquè siga resolt per l'Audiència Provincial.  
Aquesta és la meua sentència, ho dispose, mane i firme.  
  
Publicació. L'anterior sentència va ser llegida i publicada per la magistrada jutgessa que la firma. En done fe.»  
  
Atés que es desconeix l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació a Charo Evelina Loor Rosales.  
  
València, 22 de juny de 2018.- La lletrada d'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8390, del 25-09-2018 (2018/8691)

Adjudicació i formalització del contracte número CNMY17/0302/154. Segellament i restauració ambiental d'un abocador incontrolat de residus a Andilla, fase I.
-------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/8691


Data del document
:   11-09-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * adjudicació de contracte administratiu
    * contracte d'obres

Adjudicació i formalització del contracte número CNMY17/0302/154. Segellament i restauració ambiental d'un abocador incontrolat de residus a Andilla, fase I. [2018/8691]  
1. Entitat adjudicadora  
a) Organisme: Conselleria d'Agricultura, Medi Ambient, Canvi Climàtic i Desenvolupament Rural.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY18/0302/154.  
d) Adreça d'internet del perfil del contractant:   
http://contrataciondelestado.es.  
  
2. Objecte del contracte  
a) Tipus de contracte: obra.  
b) Descripció de l'objecte: CNMY17/0302/154. Segellament i restauració ambiental d'un abocador incontrolat de residus a Andilla (València), Fase I.  
c) Lot: -  
d) CPV: 45222110-3 Treballs de construcció d'abocadors de residus.  
e) Acord marc: -  
f) Sistema dinàmic d'adquisicions: -  
g) Mitjà de publicació de l'anunci de licitació: Diari Oficial de la Generalitat Valenciana.  
h) Data de publicació de l'anunci de licitació: 21 de febrer de 2018.  
  
  
3. Tramitació i procediment  
a) Tramitació: ordinària.  
b) Procediment: obert, oferta econòmicament més avantatjosa amb diversos criteris.  
  
4. Valor estimat del contracte  
290.629,09 euros.  
  
5. Pressupost base de licitació  
Import net: 290.629,09 euros. Import total: 351.661,20 euros.  
  
6. Formalització del contracte  
a) Data d'adjudicació: 19 de juliol de 2018.  
b) Data de formalització: 13 d'agost de 2018.  
c) Contractista: Canalizaciones y Derribos Safor, SL.  
d) Import o cànon d'adjudicació: Import net: 217.971,81 euros. Import total: 263.745,89 euros.  
e) Avantatges de l'oferta adjudicatària: ser l'oferta més avantatjosa i complir els requisits exigits en els plecs de prescripcions tècniques.  
  
València, 11 de setembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8369, del 27-08-2018 (2018/7988)

Relació d'aprovats en el concurs oposició d'una plaça d'oficial de la policia local.
------------------------------------------------------------------------------------

### Dades del document

Número de DOGV
:   8369

Data del DOGV
:   27-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7988


Data del document
:   13-08-2018

Organisme emissor
:   Ajuntament de l'Alcúdia de Crespins

Tipus de document
:   Anunci

Anàlisi jurídica

 Descriptors 

:   * Alcúdia de Crespins, l'

Relació d'aprovats en el concurs oposició d'una plaça d'oficial de la policia local. [2018/7988]  
Expedient 718/2017  
L'alcalde president, en Resolució d'Alcaldia número 2018-0607, de data 13 d'agost, ha aprovat la relació d'aprovats en el procés selectiu per a la cobertura en propietat d'una plaça d'oficial de la policia local, que literalment diu:  
«Concloses les proves per a la cobertura en propietat d'una plaça d'oficial de la policia local, per torn lliure, pel sistema de concurs oposició, convocades mitjançant Resolució d'Alcaldia número 2017-0848, de 4 de desembre de 2017 (Butlletí Oficial de la Província de València número 245, de 26.12.2017).  
Vista l'acta del tribunal número 10, de data 1 d'agost de 2018, en què es proposa l'aspirant que ha superat totes les proves i que ha obtingut més puntuació en el procés.  
Vist que segons les bases la relació d'aprovats s'efectuarà per ordre de puntuació, i aquests no podran sobrepassar el nombre de places convocades (1 plaça).  
A fi de complir les previsions de publicitat contingudes en la base 7 de les esmentades bases.  
A la vista del que s'ha exposat anteriorment i de conformitat amb el que disposa l??article 21.1.h de la Llei 7/1985, de 2 d'abril, reguladora de les bases del règim local, resolc:  
  
Primer. Fer pública la llista única d'aprovats d'accés lliure per ordre de puntuació i que és:  
  
Cognoms i nom Resultat final  
López Aleixandre, Carlos Alberto 62,011 punts  
  
Segon. De conformitat amb el que estableix la base 10 de la convocatòria, els aprovats, en el termini de 20 dies naturals, a comptar des de l'endemà de la publicació de la present resolució en el Diari Oficial de la Generalitat Valenciana, hauran de presentar els documents acreditatius de les condicions de capacitat i dels requisits exigits en aquestes bases, i que no hagueren sigut aportats amb anterioritat.»  
  
Es fa constar que la present resolució no posa fi a la via administrativa i que, per tractar-se d'un acte de tràmit, no s'hi pot interposar cap recurs, sense perjudici que el que al·leguen els interessats puga ser tingut en compte en la resolució final.  
Cosa que es fa pública perquè se??n prenga coneixement.  
  
L'Alcúdia de Crespins, 13 d'agost de 2018.- L'alcalde accidental: Roberto Granero Martín.
Diari Oficial de la Generalitat Valenciana


Sumari del DOGV 8268, del 06-04-2018 (2018/2734)

Notificació de la sentència dictada en el procediment ordinari número 216/2017.
-------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2734


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 216/2017. [2018/2734]  
En aquest procediment seguit a instàncies de Santander Consumer Finance, SA, contra María Isabel Vega Palma, s'ha dictat sentència, la dispositiva de la qual diu el següent:  
  
«Dispositiva  
Estime íntegrament la demanda formulada per Santander Consumer Finance, SA, contra María Isabel Vera, condemne la part demandada a pagar a la part actora la suma de deu mil vint-i-un euros amb quaranta cèntims (10.021,40 euros) més interessos legals, conforme a allò que s'ha exposat en el fonament de dret tercer d'aquesta resolució.  
Amb tot això, s'imposen les costes expressament a la part demandada.  
Notifiqueu aquesta resolució a les parts, indiqueu-los que en contra es pot interposar recurs d'apel·lació, del qual coneixerà l'Audiència Provincial d'Alacant, prèvia preparació per mitjà d'un escrit presentat en aquest jutjat en el termini de cinc dies hàbils comptats des del següent a la notificació, i prèvia constitució del depòsit de 50 euros en el compte de depòsits i consignacions obert a nom del jutjat, la qual cosa haurà d'acreditar en el moment de la preparació del recurs, i sense aquests requisits no s'admetrà el recurs (art. 457 de la LEC i la disposició addicional quinzena de la Llei 1/2009, de 3 de novembre, de modificació de la Llei 6/1985 del Poder judicial).  
Així, aquesta és la meua sentència, que pronuncie, mane i firme.»  
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, a Sant Vicent del Raspeig, el 4 de juliol de 2017.  
Atés que la demandada, María Isabel Vega Palma, es troba en parador ignorat, expedisc aquest edicte a fi que li valga de notificació de forma deguda.  
  
Sant Vicent del Raspeig, 13 de març de 2018.- La lletrada de l'Administració de justícia: Blanca C. Martínez Serrano.